**Iszkaszentgyörgy Község Önkormányzata**

a "Közalkalmazottak jogállásáról szóló" 1992. évi XXXIII. törvény 20/A. • alapján

pályázatot hirdet

**Iszkaszentgyörgy Község Önkormányzata   
  
körzeti ápoló**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Fejér megye, 8043 Iszkaszentgyörgy, Kossuth tér 1. - Egészségház

**A munkakörbe tartozó, illetve a vezetői megbízással járó lényeges feladatok:**

Iszkaszentgyörgy központtal, Iszkaszentgyörgy és Bakonykúti településeken vegyes (felnőtt és gyermek) háziorvosi körzetben Háziorvos melletti körzeti ápolói feladatok ellátása a 4/2000.(II.25.) EÜM rendelet szerint. Az ápoló feladata a területi ellátási kötelezettséggel működő háziorvosi szolgálat háziorvosa munkájának segítése, a gyógyító-megelőző munkában való részvétel, valamint önálló ápolói és adminisztrációs feladatok ellátása. Kompetenciájának megfelelően részt vesz a praxisba bejelentkezett egyének, családok, közösség egészségmegőrzésében, preventív célú szemlélet, egészséges életmód formálásában.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Középiskola/gimnázium, 4/2000.(II.25.) EÜM rendelet 12. §. (1) bekezdése szerinti szakképesítés,

***(12. §****(1)*[***35***](https://optijus.hu/optijus/lawtext/1-A0000004.EUM#sup35)*A háziorvos feladatköréhez kapcsolódó ápolási feladat* ***önállóan körzeti ápolói szakképesítéssel, vagy klinikai szakápolói (körzeti-közösségi szakápoló) szakképesítéssel, vagy alapellátási közösségi szakápolói szakképesítéssel, vagy ápolói szakképesítéssel (OKJ szám: 55 723 01), vagy gyermekápolói, illetve csecsemő- és gyermekápolói szakképesítéssel (OKJ szám: 55 723 02), vagy ápolói (BSc), vagy ápoló (MSc) szakképesítéssel látható el.***

*2)*[***36***](https://optijus.hu/optijus/lawtext/1-A0000004.EUM#sup36)*Olyan személy, aki nem rendelkezik az (1) bekezdés szerinti valamely szakképesítéssel, a háziorvosi szolgálatban akkor alkalmazható, ha felnőtt szakápolói képesítése van, és - a munkavégzésre irányuló szerződésben - kötelezettséget vállal arra, hogy az alapellátási közösségi szakápolói szakképesítést vagy az ápolói szakképesítést (OKJ szám: 54 5012 01) az alkalmazás időpontjától számított 2 éven belül, illetve az ápolói (BSc) szakképesítést az alkalmazás időpontjától számított 4 éven belül megszerzi.)*

* B kategóriás jogosítvány,

**A pályázat elbírálásánál előnyt jelent:**

* hasonló munkakörben szerzett - Legalább 1-3 év szakmai tapasztalat,
* fiziotherápiás asszisztensi képesítés.

**A pályázat részeként benyújtandó iratok, igazolások:**

* 30 napnál nem régebbi erkölcsi bizonyítvány,
* végzettséget, szakképzettséget igazoló okiratok másolata
* részletes szakmai önéletrajz
* pályázó nyilatkozata arról, hogy hozzájárul a pályázati anyagában foglalt személyes adatainak a pályázati eljárással összefüggő kezeléséhez
* a pályázó nyilatkozata arra vonatkozóan, hogy a pályázat tartalmának és személyes adatainak a pályázat elbírálásában résztvevők általi megismeréséhez hozzájárul
* a működési nyilvántartásban való részvételt igazoló dokumentum, vagy a nyilvántartásba vétel vállalása

**A munkakör betölthetőségének időpontja:**

A munkakör legkorábban 2018. május 1. napjától tölthető be.

**A pályázat benyújtásának határideje:** 2018. április 10.

A pályázati kiírással kapcsolatosan további információt Gáll Attila polgármester nyújt, a 22-441-010-es telefonszámon.

**A pályázatok benyújtásának módja:**

* + - * Postai úton, a pályázatnak Iszkaszentgyörgy Község Önkormányzata címére történő megküldésével (8043 Iszkaszentgyörgy, Kossuth tér 1. ). Kérjük a borítékon feltüntetni a pályázati adatbázisban szereplő azonosító számot: I-293/2018. , valamint a munkakör megnevezését: körzeti ápoló.
      * Elektronikus úton Gáll Attila polgármester részére az [iszka.mester@axiannet.hu](mailto:iszka.mester@axiannet.hu) címen keresztül

**A pályázat elbírálásának határideje:** 2018. április 13.(péntek)

**A KÖZIGÁLLÁS publikálási időpontja:**2018. március 26.

|  |  |
| --- | --- |
|  |  |